Rezumatul Studiului 5 - Convertirea lui Pavel

1. **Apostol al Sinedriului.**
	* **Urmăritor al bisericii. Fapte 9:1-2.**
		+ Primind autoritate de la Sinedriu, s-a transformat într-un *shalia* al lui, un trimis oficial. Cuvântul grecesc echivalent lui *shalia* este *apóstolos*, adică, apostol. Saul era apostol al Sinedriului.
		+ Cu puterile primite, a călătorit 220 km către nord, la Damasc. Acolo se aştepta să îi aresteze pe credincioşii de pe „Cale” ca să îi ducă la Ierusalim pentru a fi judecaţi de erezie.
	* **Pe drumul spre Damasc. Fapte 9:3-9.**
		+ Cu toate că Saul a persecutat biserica, Isus s-a considerat pe sine însuşi ca fiind cel persecutat. „Căci cel ce se atinge de voi, se atinge de lumina ochilor (deschizătura/pupila ochiului) Mei” (Zaharia 2:8).
		+ „Ţepuşul” împotriva căruia lupta Saul era propria-i conştiinţă, îndoielile sale cu privire la Isus, adevăratul Mesia. Văzându-l faţă în faţă pe Isus cel înviat, i s-au spulberat toate argumentele sale.
2. **Apostol al Sinedriului.**
	* **Convertirea lui Pavel. Fapte 9:10-18.**
		+ Hotărât să Îl urmeze pe Isus, Pavel l-a întrebat „ce vrei să fac?”. Apoi, a rămas orb timp de trei zile.
		+ În ciuda îndoielilor iniţiale (apropo, destul de rezonabile), Anania a plecat să îl vadă pe Pavel. I-a restaurat vederea şi i-a confirmat chemarea divină. În plus, l-a invitat să se boteze şi să se unească bisericii.
	* **Pavel în Damasc. Fapte 9:19-25.**
		+ Omul care a venit să îi aresteze pe urmaşii „falsului mesia”, acum îi apăra public în sinagogi.
		+ Iudeii, alarmaţi, au căutat sprijinul autorităţilor civile pentru a-l aresta pe Pavel (2 Corinteni 11:32-33).
		+ Credincioşii l-au ajutat pe Pavel coborându-l de pe zid, folosind o coşniţă.
	* **Pavel în Ierusalim. Fapte 9:26-31.**
		+ Cu toate că au trecut trei ani de la convertirea sa, biserica din Ierusalim încă nu era sigură de sinceritatea crudului persecutor.
		+ Dumnezeu l-a folosit pe Barnaba ca intermediar pentru a sfârşi cu aceste prejudecăţi.
		+ Pavel a profitat de şederea sa în Ierusalim pentru a continua cu lucrarea lui Ştefan, pe care el însuşi a întrerupt-o. Predicarea lui a stârnit aceeaşi împotrivire pe care el a dezlănţuit-o împotriva lui Ştefan. Viaţa lui Pavel era în pericol.
		+ A fost avertizat printr-o viziune să plece din Ierusalim (Fapte 22:17-21). Din nou, a fost ajutat de fraţi să fugă.

Unind relatările din Fapte şi Galateni, putem urma traseul lui Pavel de la convertire până la începutul primei sale călătorii misionare.